Δεν σταματούν οι αποκαλύψεις για σκάνδαλα στην FIFA που αφορούν και την ανάθεση των Μουντιάλ, καθώς σύμφωνα με το γερμανικό περιοδικό «Spiegel», η Γερμανία ενδέχεται να εξαγόρασε την διοργάνωση του Παγκοσμίου Κυπέλλου του 2006!!! Με τις... πλάτες της FIFA!

Αυτή η «βόμβα»... έσκασε, ενώ τον Ιούνιο η εφημερίδα «Die Zeit» αποκάλυπτε πως η Γερμανία είχε δωρίσει ρουκέτες για να πάρει τη διοργάνωση!

Σύμφωνα με τις νέες αποκαλύψεις, η Επιτροπή που είχε συσταθεί για την διεκδίκηση της διοργάνωσης, δημιούργησε ένα «μαύρο» ταμείο το οποίο «γέμισε» μυστικά με 10,3 εκ. ελβετικά φράγκα ο τότε διευθύνων σύμβουλος της «Adidas», Ρόμπερτ-Λούις Ντρέιφους!!!

Το «Spiegel» αναφέρει μάλιστα ότι τόσο ο Φραντς Μπεκενμπάουερ, επικεφαλής της Επιτροπής διεκδίκησης, όσο και ο νυν πρόεδρος της γερμανικής Ομοσπονδίας Ποδοσφαίρου, Βόλφγκανγκ Νίρσμπαχ, γνώριζαν για την ύπαρξη του ταμείου τουλάχιστον μέχρι το 2005. Την ύπαρξή του γνώρισαν και αρκετοί ακόμη υψηλόβαθμοι ποδοσφαιρικοί αξιωματούχοι...

Διαβάστε περισσότερα στο pamesports.gr